ક્યારેક સવારમાં ગાર્ડનમાં લટાર મારીને ઉંડો શ્વાસ લઇ જુઓ તો કેવુ. ગાર્ડનમાં કેટલાય લાફ્ટર ક્લબ પણ એક્ટિવેટ છે, તો જોરજોરથી હસી જુઓ અને પછી જુઓ કે દિવસ આખો કેવો પ્રફુલ્લિત રહ્યો. જો કે શિયાળાની સવારમાં એકદમ તો કદાચ કસરતનું રુટીન આવતાં વાર લાગે પણ વોકિંગ કરીને એક બે સામાન્ય પ્રાણાયામ કરીને કે જોરજોરથી હસીને પણ આપણે આપણા શરીરને જગાડી તો શકીએ જ ને. હવે આની પાછળના ફાયદા આમ તો આપણે બધાં જાણીએ જ છીએ. સવારમાં હવા શુદ્ધ મળે, હવામાં ઓક્સિજનની સાથે ઓઝોનંનુ પ્રમાણ વધુ હોય, એવામાં ઉંડા શ્વાસ લો, પ્રાણાયમ કરો કે થોંડુ ચાલી લો. એટલે શ્વાસોશ્વાસમાં આવેલો પ્રાણ વાયુ શરીરને ઊર્જા આપે. આખો દિવસ આનંદ અને ઊર્જાથી પસાર થઇ શકે. અને સાથે બીજો ફાયદો એ પણ થાય કે શિયાળુ પાક ખાઇને જો ચરબીના થર જામતા હોય તેમાં પણ થોડી રાહત રહે. આ સિવાય પણ બેનિફીટ તો ઘણાં છે. જો તમે ઝડપથી ચાલવા કે દોડવાની શારિરીક પ્રવૃત્તિ કરો તો તમારા દિમાગમાં ન્યુરોન્સનું વધુ ઉત્પાદન થાય છે, એ પણ ક્વોલિટી પ્રોડક્શન. એટલે કહેવાનો મતલબ એ કે આપણી યાદશક્તિ અને સતર્કતા માટે જવાબદાર ન્યુરોન્સ સારા પ્રમાણમાં ઉત્પન્ન થાય છે. એટલે શરીરની ચુસ્તી સ્ફૂર્તિની સાથે મગજ પણ તેજ થાય છે. અને આ કોઇ કહેલી વાત નથી. નેશનલ ઇન્સ્ટિટ્યૂટ ઓફ હેલ્થના એક સર્વેમાં આ તારણ સામે આવ્યું છે કે દિવસમાં એકવાર દોડો તો તમારા મગજની શક્તિ ક્ષમતા વધી જાય.